Publication: Magyar Közlöny
Issue: MK-2009-143 (Year: 2009, Number: 143)
Era: 2004-2010
Section: Alkotmánybíróság a 26/2009. (I. 30.) OVB határozatot megsemmisítette és az Országos Választási Bizottságot új
Paragraph Index: 225

1. Egy kft. képviselõje feljelentést tett egy másik kft. két képviselõje ellen csalás, illetve sikkasztás bûntette miatt. A feljelentés szerint a feljelentettek az általuk bizományosi szerzõdés alapján átvett 30 millió forint értékû áru vételárával annak ellenére nem számoltak el, hogy azt értékesítették. A nyomozó hatóság a feljelentés alapján nyomozást rendelt el. A feljelentõ a nyomozás során polgári jogi igényt terjesztett elõ, amelynek biztosítására zár alá vétel elrendelését indítványozta. A Pesti Központi Kerületi Bíróság nyomozási bírája a 2008. november 25. napján kelt 4.Bny.XXI.44822/2008/2. számú határozatával a feljelentõ kérelmének helyt adva az egyik feljelentett fellelhetõ ingó- és ingatlan vagyonára 30 millió forint erejéig zár alá vételt rendelt el. E határozatot az ügyész, valamint a feljelentett és annak képviselõje által bejelentett fellebbezésekre tekintettel a Fõvárosi Bíróság a 2009. január 5. napján kelt 30.Bnf.2854/2008/2. számú végzésével felülbírálta, és helybenhagyta azt. Döntésének indokolása szerint az ügy gyanúsítottjának a feljelentett tekinthetõ. Ennek alátámasztására a Legfelsõbb Bíróság 2/2008.BJE. számú jogegységi határozatára hivatkozott. Álláspontja szerint ugyanis a döntés indokolásának III. pontja helyesen akként értelmezendõ, hogy a polgári jogi igény biztosítása érdekében a zár alá vétel elrendelése a nyomozás során csak akkor kizárt, ha az ismeretlen tettes ellen folyik. Azonban akkor, ha az elkövetõ azonosított személy, a feljelentéssel gyanúsítottá válik, függetlenül attól, hogy meghallgatták-e gyanúsítottként vagy sem, ekként vele szemben a kényszerintézkedés elrendelhetõ. A nyomozás során a BRFK. XXI. Kerületi Rendõrkapitányság a feljelentetteket tanúként idézte meg és hallgatta ki. Gyanúsítotti kihallgatásukra, és ekként velük a gyanúsítás lényegének közlésére nem került sor, és a nyomozást

Source: https://magyarkozlony.hu/hivatalos-lapok/b6d501d5bbc2797da9036a303478c68dc84711c2/dokumentumok/5e3de5775d9b08b85470e9a0cfbcf15a4ccb7373/letoltes